პაჯეონი

პაჯეონი (კორ. 파전) ― ჯეონის (კორეული ალადების) სახეობა, რომლის მთავარი ინგრედიენტი მწვანე ხახვია. მის სახელში პა (파) „მწვანე ხახვს“ ნიშნავს. კერძი მზადდება კვერცხის, ხორბლის ფქვილის, ბრინჯის ფქვილის, მწვანე ხახვის და სხვა ინგრედიენტებისგან, რომლებიც იცვლება რეგიონის მიხედვით. ხშირად უმატებენ საქონლის/ღორის ხორცს, კიმჩის, კალმარს, მოლუსკებსა და სხვა ზღვის პროდუქტებსაც.Goldberg, Lina "Asia's 10 greatest street food cities"  CNN Go. 23 March 2012. Retrieved 2012-04-11 თუ ამ ინგრედიენტებიდან ერთ-ერთი, მაგალითად, კალმარი, დომინირებს ჯეონში, სახელი ამას ასახავს; მაგალითად, ოჯინგეო ჯეონი (오징어전) ნიშნავს „კალმარის ჯეონს“.

პაჯეონი, როგორც წესი, ადვილად ამოსაცნობია ცომთან ერთად შემწვარი მწვანე ხახვის დიდი რაოდენობით. გარეგნულად ის ჩინური მწვანე ხახვის ალადის მსგავსია, თუმცა, ჩინური კერძისგან განსხვავებით (მაგრამ დასავლური ალადების მსგავსად), ის თხევადი ცომისგან მზადდება და შესაბამისად, უფრო მსუბუქი ტექსტურა აქვს.

 მომზადება 
პაჯეონი მოსამზადებლად ცხელ ტაფაზე, მცენარეულ ზეთში ამატებენ ჯიოკპას მწვანე ხახვს, რომელსაც შეწვის შემდეგ ხორბლის ფქვილის, წყლის, სოიოს პასტისა და შაქრის შერევით მიღებულ ცომს ასხამენ. როდესაც მისი ძირი ოქროსფერი ხდება, ატრიალებენ. ჩვეულებრივ, ამ კერძს სოიოს სოუსისგან დამზადებულ საწებელთან ერთად მიირთმევენ. Dongnae pajeon  - Dongnae Pajeon Research Group, Dongnae-gu office

რესურსები ინტერნეტში
 Dongnae Pajeon Research Group, Dongnae-gu office 
Pancakes of the World, Dressed for Dinner (including video) at New York Times
Pairings: Korean pancake flips for wine  at San Francisco Chronicle
Recipe for pajeon at Asia Society

სქოლიო

კატეგორია:აპეტაიზერები
კატეგორია:კორეული სამზარეულო
კატეგორია:კულინარია
კატეგორია:სამზარეულო
კატეგორია:კერძები ძირითადი ინგრედიენტებით